Toshkent shahrida yoʻlovchi transportini tashkil etish tizimini yanada takomillashtirish toʻgʻrisida
(decree, 2020-09-28)

Keyingi yillarda Toshkent shahri aholisiga transport xizmati koʻrsatishni yaxshilash boʻyicha muayyan ishlar amalga oshirildi. Avtobuslar parki izchil yangilanmoqda, servis xizmati tarmogʻi tashkil etilgan va bu yoʻlovchilar tashish xavfsizligini oshirish imkonini bermoqda. Shahar yoʻlovchi transportining yangi, muntazam yoʻnalishlari ochildi, metropolitenning Yunusobod yoʻnalishi ishga tushirilishi taʼminlandi, xususiy yoʻlovchi tashuvchilar koʻrsatayotgan xizmatlar hajmini oshirish imkonini beradigan qonunchilik va meʼyoriy-huquqiy baza yaratildi. Shu bilan birga, jamoat transportida aholiga xizmat koʻrsatish tizimida bozor mexanizmlarini joriy etish jarayoni sust bormoqda. Xususiy yoʻlovchi tashuvchilarning tender savdolarida ishtirok etishida va yoʻlovchilarga transport xizmati koʻrsatishidagi turli cheklashlar transport xizmatlari bozori rivojiga toʻsqinlik qilmoqda. “Toshshaharyoʻlovchitrans” aksiyadorlik kompaniyasida korxonalarning nizom jamgʻarmasidagi davlat ulushini qisqartirish boʻyicha maqsadli ishlarning amalga oshirilmayotgani avtobus parklari, haydovchilar va xizmat koʻrsatuvchi xodimlarning yoʻlovchilarga xizmat koʻrsatish sifatini yaxshilash, yoʻnalishlarda vaqtida va ishonchli harakatlanish hamda harakatlanuvchi tarkibni saqlash va yoʻlovchi tashish tannarxini pasaytirish borasidagi mustaqilligi, moddiy manfaatdorligi va masʼuliyatini oshirish imkonini bermayapti. Toshkent shahri aholisiga transport xizmati koʻrsatishni yanada takomillashtirish, barcha mulkchilik shaklidagi yoʻlovchi tashuvchilar oʻrtasida oshkora raqobat uchun qulay sharoit yaratish, koʻrsatilayotgan xizmatlarning sifat standartlariga mos boʻlishi va yoʻnalishlarda harakat jadvallariga rioya etish darajasini oshirish, yoʻlovchi tashishlar boʻyicha buyurtmachi va pudratchi vazifalarini aniq belgilash, yoʻlovchi transporti xodimlari moddiy manfaatdorligini kuchaytirish, noishlab chiqarish va maʼmuriy-boshqaruv xarajatlarini kamaytirish maqsadida: 1. “Toshshaharyoʻlovchitrans” aksiyadorlik kompaniyasi Kengashining mazkur kompaniyani tugatish toʻgʻrisidagi qarori maʼqullansin. 5. “Toshshahartransxizmat” uyushmasi avtobus parklarining davlat aktivlarini xususiy mulk sifatida sotish mexanizmini ishlab chiqish boʻyicha Ishchi komissiya 2-ilovaga* muvofiq tashkil etilsin. Ishchi komissiya bir oy muddatda: 2006—2010-yillar mobaynida “Toshavtobustrans” kompaniyasi avtobus parklarining davlatga tegishli aksiyalar paketlari hamda Oʻzbekiston Respublikasi Hukumati tomonidan jalb etilgan xorijiy kreditlar hisobiga xarid qilingan avtobuslarni, mulk qiymatini baholash, sotish bosqichlari, toʻlov jadvallari va investorlarning davlat aktivlarini sotib olishdan manfaatdorligini oshirishga yordam beruvchi mexanizmlarni koʻzda tutgan holda, xususiy mulk qilib sotish tartibi toʻgʻrisida; jahon tajribasini oʻrganish asosida, yoʻl haqi toʻlashni soddalashtirish, mablagʻlarni toʻliq yigʻib olish va xizmat koʻrsatishdan tushgan pulni yashirishdan iborat suiisteʼmolliklarning oldini olishga alohida eʼtibor qaratgan holda, jamoat transportida yoʻl haqini toʻlash tizimini bosqichma-bosqich takomillashtirish boʻyicha takliflar ishlab chiqsin va kiritsin. 7. Toshkent shahar hokimligi jamoat yoʻlovchi transportini qayta tashkil etish va isloh qilish boʻyicha mazkur Farmonda koʻzda tutilgan tadbirlarni amalga oshirishda shahar transportida yoʻlovchi tashish tariflari oshishining oldini olishga qaratilgan barcha choralarni koʻrsin. 8. Oʻzbekiston Respublikasi Vazirlar Mahkamasi bir hafta muddatda: “Toshshahartransxizmat” uyushmasi va Toshkent shahar hokimligi Yoʻlovchi transportining barcha turlari harakatini litsenziyalash va muvofiqlashtirish departamenti faoliyatini tashkil etish masalalari boʻyicha qaror loyihasini kiritsin; avtobus parklari va elektr transporti korxonalari rahbarlarini attestatsiyadan oʻtkazish boʻyicha komissiya tuzsin, uni oʻtkazish muddatlari, attestatsiyadan oʻtadigan shaxslar hamda xizmat vazifalari bajarilishini baholash mezonlarini belgilasin. 9. Mazkur Farmonning ijrosini nazorat qilish Oʻzbekiston Respublikasi Bosh vaziri Sh. Mirziyoyev zimmasiga yuklansin.